கேள்வி: திருப்பாடல்கள் (நூல்) பற்றி நீங்கள் என்ன அறிந்துள்ளீர்கள்?
பதில்: படிமம்:Psalms scroll.PNG படிமம்:Bhs psalm1.png திருப்பாடல்கள் அல்லது சங்கீதம் (''Book of Psalms'') என்பது கிறித்தவம் மற்றும் யூதர்களின் திருநூலாகிய திருவிவிலியம் (பழைய ஏற்பாடு) இடம்பெறுகின்ற ஒரு நூல் ஆகும்.
கேள்வி: திருப்பாடல்கள் (நூல்) - திருப்பாடல்கள் நூல் பெயர் பற்றி நீங்கள் என்ன அறிந்துள்ளீர்கள்?
பதில்: திருப்பாடல்கள் என்னும் நூல் விவிலியப் பக்திப் பாடல்கள், இறை மன்றாட்டுகள் ஆகியவற்றின் தொகுப்பு ஆகும். எபிரேய மூல மொழியில் இந்நூல் Tehillim (תְהִלִּים), அதாவது "புகழுரைகள்" என அறியப்படுகிறது. இசுரயேலரின் சமய நம்பிக்கை இந்நூலிலுள்ள 150 பாடல்களில் துலங்கி மிளிர்கிறது எனலாம்.
கேள்வி: திருப்பாடல்கள் (நூல்) - திருப்பாடல்கள் நூலின் உள்ளடக்கம் என்பது என்ன?
பதில்: திருப்பாடல்கள் நூலில் அடங்கியுள்ள பாடல்கள் பல்வேறு கால கட்டங்களில் பல்வேறு கவிஞர்களால் இயற்றப்பட்டவை ஆகும். இப்பாடல்களை இசுரயேல் மக்கள் தங்கள் வழிபாட்டில் பயன்படுத்தினர். காலப்போக்கில் இவற்றின் தொகுப்பு அவர்களது திருமறைநூலின் முக்கியப் பகுதியாக ஏற்றுக்கொள்ளப்பட்டது.
கேள்வி: திருப்பாடல்கள் (நூல்) - திருப்பாடல்கள் நூல் தொகுக்கப்பட்ட காலம் குறித்து விரிவாக சொல்லுங்கள்.
பதில்: இந்நூல் கி.மு. 3ஆம் - 2ஆம் நூற்றாண்டளவில் தொகுக்கப்பட்டது என அறிஞர் கருதுகின்றனர். ஆனால், தனித்தனிப் பாடல்கள் வெவ்வேறு காலகட்டங்களில் இயற்றப்பட்டன என்பது தெளிவு. ஒருசில பாடல்கள் தாவீது அரசரால் (கி.மு. சுமார் 1040 - 970) இயற்றப்பட்டிருக்கலாம், அல்லது அவரது ஆட்சியின்போது எழுந்திருக்கலாம். வேறு சில பாடல்கள் பின்னைய நூற்றாண்டுகளைச் சார்ந்தவை. ஆக, இப்பாடல்கள் இயற்றப்பட்ட காலம் கி.மு. 1000த்திலிருந்து 300 வரை இருக்கலாம் என்பது அறிஞர் கருத்து.
கேள்வி: திருப்பாடல்கள் (நூல்) - திருப்பாடல்கள் நூல் ஆன்ம வாழ்வை வளப்படுத்தும் கருவி குறித்து விரிவாக சொல்லுங்கள்.
பதில்: யூத சமயத்தவரும் கிறித்தவ சமயத்தவரும் திருப்பாடல்கள் நூலில் அடங்கியுள்ள பாடல்களைத் தங்கள் ஆன்ம வாழ்வை வளப்படுத்தும் விதத்தில் பயன்படுத்திவருகின்றனர். இக்கண்ணோட்டத்தில் திருப்பாடல்கள் ஆறு வகையாகப் பிரிக்கப்படுகின்றன:
கேள்வி: திருப்பாடல்கள் (நூல்) - 1) இறைபுகழ் திருப்பாக்கள் பற்றி தகவல் சொல்.
பதில்: இவை இசுரயேலர் தங்கள் கடவுளைப் படைப்பின் தலைவராகவும் மீட்பளிக்கும் இறைவனாகவும் ஏத்திப் பாடிய பாடல்களாகும். அவை: இறைவனின் மாட்சியை அவரது படைப்பிலும் மீட்பிலும் கண்டு வாழ்த்தும் பாடல்கள் (திபா 8; 19; 29; 33; 100; 103; 104; 108; 111; 113; 114; 117; 135; 136; 145; 146; 147; 148; 149; 150); கடவுள் அரசராக இருந்து உலகை ஆளுகிறார் என்று வாழ்த்தும் பாடல்கள் (திபா 47; 93; 96; 97; 98; 99); ஆண்டவர் கோவில்கொண்டுள்ள சீயோன் மலையைப் புகழ்ந்து, மனிதரைப் படைத்தாளும் அவரைப் புகழ்ந்தேத்தும் பாடல்கள் (திபா 46; 48; 76; 84; 87; 122).
கேள்வி: திருப்பாடல்கள் (நூல்) - 3) நம்பிக்கைப் பாடல்கள் பற்றி விளக்கவும்.
பதில்: தனி மனிதராகவும் சமூகமாகவும் இசுரயேலர் கடவுள் மட்டில் தங்களுக்குள்ள ஆழ்ந்த நம்பிக்கையை வெளிப்படுத்தினர். இந்நம்பிக்கை உருவகங்கள், அடையாளங்கள் வழியாக வெளிப்பட்டது. தனியார் நம்பிக்கையையும் சமூக நம்பிக்கையையும் வெளிப்படுத்தும் பாடல்கள் உள்ளன. தனியார் நம்பிக்கைப் பாடல்கள்: தனியொருவர் இறைவன் மேல் கொண்டுள்ள ஆழ்ந்த பற்றுறுதியை இப்பாடல்கள் படம்பிடித்துக் காட்டுகின்றன. காண்க: திபா 3; 4; 16; 23; 27; 62; 121; 131. சமூக நம்பிக்கைப் பாடல்கள்: வழிபாட்டில் கூடியுள்ள இசுரயேல் மக்கள் தங்கள் குழு வெளிப்பாடாக இறைவன் மீதுள்ள ஆழ்ந்த பிடிப்பை வெளிப்படுத்தும் பாடல்கள் இவை. காண்க: திபா 116; 125; 129.
கேள்வி: திருப்பாடல்கள் (நூல்) - 4) நன்றிப் பாடல்கள் குறித்து விரிவாக சொல்லுங்கள்.
பதில்: இறைவனிடமிருந்து பெற்ற கொடைகளை நினைந்து அவருக்கு நன்றி செலுத்தும் பாடல்கள் திருப்பாடல் நூலில் பல உண்டு. இவையும் தனியார் பாடல், சமூகப்பாடல் என இருவகைப்படும். தனியார் நன்றிப் பாடல்கள்: நோய்நொடி மற்றும் துன்பதுயரங்களினின்று, தம்மை இறைவன் பாதுகாத்ததற்காக, தனி நபர்கள் பாடிய நன்றிப் பாடல்கள் இவை. காண்க: திபா 9; 30; 32; 34; 40; 41; 92; 107; 115; 138. சமூக நன்றிப் பாடல்கள்: நாட்டுக்கும் மக்களுக்கும் ஏற்பட்ட தீமைகளிலிருந்து பாதுகாத்த இறைவனுக்கு, இசுரயேல் மக்கள் சமூகமாகக் கூடி நன்றி செலுத்தியபோது பாடப்பட்ட பாடல்கள் இவை. காண்க: திபா 65; 66; 67; 68; 118; 124.
கேள்வி: திருப்பாடல்கள் (நூல்) - 5) அரச திருப்பாடல்கள் குறித்து விரிவாக சொல்லுங்கள்.
பதில்: இசுரயேலர் தங்களை ஆண்ட அரசரையும் அவரது நேர்மையான ஆட்சியையும் தங்கள் வேண்டல்களில் இணைத்தனர். இப்பாடல்களில் அவர்கள் அரசருக்காக மன்றாடுகின்றனர்; அரசரைப் போற்றிப் பாடுகின்றனர்; அரசர் அரியணையேறும் விழா, அரசரின் திருமணவிழா போன்றவற்றைக் கொண்டாடுகின்றனர். காண்க: திபா 2; 18; 20; 21; 45; 72; 89; 101; 110; 132; 144.
கேள்வி: திருப்பாடல்கள் (நூல்) - திருப்பாடல்கள் நூலின் உட்பிரிவுகள் குறித்து விரிவாக சொல்லுங்கள்.
பதில்: {| class="wikitable" |- ! பொருளடக்கம் ! அதிகாரங்கள்/திருப்பாடல்கள் எண்கள் ! 1995 திருவிவிலியப் பதிப்பில் பக்க வரிசை |- | 1. முதல் பகுதி | 1 முதல் 41 வரை | 813 - 845 |- | 2. இரண்டாம் பகுதி | 42 முதல் 72 வரை | 845 - 872 |- | 3. மூன்றாம் பகுதி | 73 முதல் 89 வரை | 872 - 890 |- | 4. நான்காம் பகுதி | 90 முதல் 106 வரை | 890 - 906 |- | 5. ஐந்தாம் பகுதி | 107 - 150 | 906 - 939 |}